CELEX: 32015R0414
Language: lt
Date: 2015-03-12 00:00:00
Title: 2015 m. kovo 12 d. Komisijos reglamentas (ES) 2015/414, kuriuo dėl (6 S )-5-metiltetrahidrofolinės rūgšties, gliukozamino druskos, naudojamos maisto papildams gaminti, iš dalies keičiama Direktyva 2002/46/EB  Tekstas svarbus EEE

13.3.2015   
            
            
               LT
            
            
               Europos Sąjungos oficialusis leidinys
            
            
               L 68/26
            
         KOMISIJOS REGLAMENTAS (ES) 2015/414
   2015 m. kovo 12 d.
   kuriuo dėl (6S)-5-metiltetrahidrofolinės rūgšties, gliukozamino druskos, naudojamos maisto papildams gaminti, iš dalies keičiama Direktyva 2002/46/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 10 d. Europos Parlamento ir Tarybos direktyvą 2002/46/EB dėl valstybių narių įstatymų, susijusių su maisto papildais, suderinimo (1), ypač į jos 4 straipsnio 5 dalį,
   kadangi:
   
               (1)
            
            
               Direktyvos 2002/46/EB II priede pateiktas vitaminų ir mineralinių medžiagų bei jų formų, kurie gali būti naudojami maisto papildams gaminti, sąrašas. Komisijos reglamentu (EB) Nr. 1170/2009 (2) pakeisti Direktyvos 2002/46/EB I ir II priedai;
            
         
               (2)
            
            
               pagal Direktyvos 2002/46/EB 14 straipsnį nuostatos dėl vitaminų ir mineralinių medžiagų maisto papilduose, galinčios turėti įtakos visuomenės sveikatai, priimamos pasitarus su Europos maisto saugos tarnyba (toliau – Tarnyba);
            
         
               (3)
            
            
               gavusi prašymą (6S)-5-metiltetrahidrofolinę rūgštį, gliukozamino druską, kaip foliatų šaltinį, įtraukti į Direktyvos 2002/46/EB II priedą, 2013 m. rugsėjo 11 d. Tarnyba priėmė mokslinę nuomonę dėl (6S)-5-metiltetrahidrofolinės rūgšties, gliukozamino druskos, kaip foliatų šaltinis mitybos tikslais dedamos į maisto papildus, ir dėl foliatų biologinio įsisavinamumo iš šio šaltinio (3);
            
         
               (4)
            
            
               remiantis Tarnybos nuomone, (6S)-5-metiltetrahidrofolinė rūgštis, gliukozamino druska, maisto papilduose naudojama kaip foliatų šaltinis, nekelia abejonių dėl saugos;
            
         
               (5)
            
            
               Tarnybai priėmus palankią nuomonę, (6S)-5-metiltetrahidrofolinė rūgštis, gliukozamino druska, turėtų būti įtraukta į Direktyvos 2002/46/EB II priedo sąrašą;
            
         
               (6)
            
            
               (6S)-5-metiltetrahidrofolinė rūgštis, gliukozamino druska, yra nauja maisto sudedamoji dalis, kurią pateikti rinkai leista Komisijos įgyvendinimo sprendimu 2014/154/ES (4);
            
         
               (7)
            
            
               su suinteresuotosiomis šalimis konsultuotasi Maisto grandinės ir gyvūnų bei augalų sveikatos patariamojoje grupėje ir į jų pateiktas pastabas atsižvelgta;
            
         
               (8)
            
            
               todėl Direktyva 2002/46/EB turėtų būti atitinkamai iš dalies pakeista;
            
         
               (9)
            
            
               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Direktyvos 2002/46/EB II priedo A skirsnio 10 antraštė (FOLIATAS) papildoma c punktu:
   
      
                  „c)
               
               
                  (6S)-5-metiltetrahidrofolinė rūgštis, gliukozamino druska“
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 183, 2002 7 12, p. 51.
   
      (2)  2009 m. lapkričio 30 d. Komisijos reglamentas (EB) Nr. 1170/2009, iš dalies keičiantis Europos Parlamento ir Tarybos direktyvą 2002/46/EB ir Europos Parlamento ir Tarybos reglamentą (EB) Nr. 1925/2006 dėl vitaminų ir mineralinių medžiagų bei jų formų, kurių galima pridėti į maisto produktus, įskaitant maisto papildus, sąrašų (OL L 314, 2009 12 1, p. 36).
   
      (3)  EFSA Journal 2013;11(10): 3358.
   
      (4)  2014 m. kovo 19 d. Komisijos įgyvendinimo sprendimas 2014/154/ES, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai (6S)-5-metiltetrahidrofolinę rūgštį, gliukozamino druską, kaip naują maisto sudedamąją dalį (OL L 85, 2014 3 21, p. 10).